bruwerien behoirende gelijc de selve goede gelegen zijn inde bieststrate
tusschen de goede arnds van wynghe scoemakers aen deen zijde ende
de goede der weduwen smoors in dander zijde strecken hen de selve
goede achterwt tot der voen en tot aende goede bertelmeeus van
mailcote zeeldrayers in desen uutgescheiden tcleyn huysken gelegen
aen tstrate aldair met eenre camen gelijc dat dat aldair alsnu ondslagen
es ende niet voirder Dwelc de voirs jan sinsman voer hem ende tot
zijnen wille behouden heeft en dat aenveerden tst jansmisse naistcom
dair inne dat de voirs jan van percke egheenen zacht noch recht
behouden en heeft Te houden ende te hebben also langhe de vors
smnsman leven zall ende niet langher Elcx jairs daenbynnen
op ome ende voer alle den comer ende last uuter voirs camen en
uuten voirs cleynen huyse uutgaende ten behoirliken en gewoenliken
tijden te betalen Welken comer ende last de voirs jan van percke
jairlicx op zijnen cost ende last gelooft heeft te betalen ende tvoirs
cleyn huys des voirs jans dair van scadeloes houden en ontheffen
Ende daenboven op een crone te xxv stuvs en iii plc den stuv
lijft ten live des vors jans smnsman alle jaire tse jansmisse te
betalen den selven janne sinsman zo langhe hij leven sal ende met
lange Van welker cronen dierste betalinghe zijn sal van stjans
misse naistcomen over een jair ende niet eer Et sat dens johes
sunsman de des suo vsufructu Opte vorwerden ende condicien hier
nae bescreven Inden iersten dat de voirs jan van percke op
zinen cost de voirs bruwcame met henrer toebehoirten en tvors
cleyn huys des voirs jans sinsman in alsulken state en repacien
houden sall gelijc een tochtene goede sculdich es te houden
It dat voirt de voirs jan sinsman zonder wedseggen des voirs
jans van percke hebben ende behouden zall zijn leven duende zijn
wandelinghe van gaene en staene inden hoff toebehoiren der voirs
vruwcamen en dinne moegen halen ende plucken wairmoes voer
hem ende zijn wijf ter goeder wijs Ende dat voirt de selve sijnsman
zijn leven duende tot allen tijden vij daghe en anders niet hebben zall
zijnen ganc tot der heymelich ald staende en tgebruyck der selv
en all zonder wederseggen des voirs jans van percke Welke vorwden
alle en yegewelke voirs de selve jan van percke gelooft heeft
den voirs janne sinsman wel en volcomelic tonderhouden En